PÁLYÁZATI FELHÍVÁS

Önkormányzat tulajdonában lévő ingatlan értékesítése

Csokonyavisonta Község Önkormányzata (7555 Csokonyavisonta, Széchenyi utca 3. államháztartási egyedi azonosító: 397229, adószám. 15397225-1-14, bankszámlaszám: 11743057-15397225) értékesíteni kívánja a tulajdonában lévő

**7555 Csokonyavisonta, Xantus János utca 44. szám alatti ingatlanát**

egyfordulós nyílt pályázati eljárás keretében.

**A pályázat célja:**

Az önkormányzat tulajdonában lévő ingatlan értékesítése

**A pályáztatásra kerülő vagyon adatai:**

* helyrajzi szám: 453
* művelési ág: kivett – lakóház, udvar, gazdasági épület
* területe: 3661 m2
* vagyoni értékű jogok: nincsenek
* terhelések: tehermentes

**Az ingatlan irányára:**

**8.000.000,-Ft azaz nyolcmillió forint**

**Pályázati feltételek:**

A felhívásra csak természetes személy, vagy olyan szervezet nyújthat be érvényes pályázatot, amely a nemzeti vagyonról szóló 2011. évi CXCVI. törvény 3. § (1) bekezdés 1. pontja alapján átlátható szervezetnek minősül.

Az ajánlat benyújtásához a szükséges formanyomtatvány letölthető www.csokonyavisonta.hu honlapról, vagy személyesen átvehető a fenti címen. Az ingatlan előzetes egyeztetés alapján megtekinthető.

Az ajánlatnak tartalmaznia kell

* a pályázó nevét, címét és személyes adatait,
* a megajánlott vételárat,
* a fizetési feltételeket,
* valamint az ajánlattevő azon jogilag kötelező erejű nyilatkozatát, hogy
* a pályázati felhívásban foglalt feltételeket maradéktalanul, teljes terjedelmében elfogadja
* az értékesítésre kiírt vagyontárgy állagának, műszaki állapotának stb. teljes ismeretében nyújtja be pályázatát
* a pályázó hozzájárulását a pályázat körében a személyes adatainak kezeléséhez
* szükség szerint az átláthatósági nyilatkozatot
* 30 napnál nem régebbi cégkivonat és aláírási címpéldány

A felhívás, valamint a pályázati dokumentáció nem tartalmazza az érdekelt felek számára az ingatlan megvételére vonatkozó döntés meghozatalához szükséges valamennyi információt. Az érdekelt feleknek maguknak kell kialakítaniuk álláspontjukat, hogy mely információk relevánsak döntésük szempontjából, illetve maguknak kell elvégezniük független vizsgálataikat a további információkra tekintettel.

Szervezet csak törvényes képviselője, vagy a Ptk. előírásainak megfelelő meghatalmazással rendelkező meghatalmazott útján vehet részt a pályázaton.

**Az ajánlatok benyújtásának helye, határideje:**

Az ajánlattevőnek a pályázati anyagát, az ajánlatot tartalmazó formanyomtatványt, a szükséges nyilatkozatokat, zárt borítékban, egy eredeti példányban, hivatalos/cégszerű aláírással legkésőbb 2022. szeptember 19. napja (hétfő) 14.00 óráig van lehetősége benyújtani a Csokonyavisontai Közös Önkormányzati Hivatalban, személyesen, vagy meghatalmazott útján.

A pályázati anyagot tartalmazó borítékon a feladó és a címzett megjelölésén, valamint a **„Xantus utca 44. szám alatti ingatlan értékesítési pályázat”** szövegen túl egyéb szöveg nem lehet.

A feladó feltüntetése nem kötelező.

A határidő lejártát követően benyújtott pályázat érvénytelen.

**A pályázatok elbírálása:**

A pályázatok bontására 2022. szeptember 19. napján (hétfő) 14.10 órakor a 7555 Csokonyavisonta, Széchenyi utca 3. sz. alatt, Csokonyavisonta Község Önkormányzatának hivatali helyiségében kerül sor.

Az önkormányzat a pályázat elbírálása során a legmagasabb vételárat kínáló ajánlattevővel köt szerződést.

A pályázat kiírója fenntartja azt a jogot, hogy az elbírálás során a legmagasabb azonos összegű vételárat ajánló pályázókkal a borítékbontást követően további tárgyalást folytasson, közöttük zártkörű licitet tartson.

A pályázatok bontását követően az ajánlat módosítására nincs lehetőség!

A pályázat kiírója fenntartja azt a jogot, hogy a pályázatot a pályázati eljárás bármely szakaszában indokolás nélkül eredménytelenné nyilvánítsa, vagy a pályázati kiírást – az ajánlatok benyújtására nyitva álló határidő lejártáig – jogkövetkezmények nélkül visszavonja.

Kizárható a pályázatból az ajánlattevő, ha saját maga, vagy az érdekkörében álló személy a pályázat titkosságát megsértette, a pályázati kiírásban szereplő feltételeket nem vagy nem megfelelően teljesítette, vagy az eljárási rend szerinti egyéb kötelezettségét súlyosan megszegte.

A pályázaton résztvevőket levélben vagy elektronikus úton értesítjük a pályázat eredményéről.

**Az adásvételi szerződés megkötése**

Az adásvételi szerződésben csak és kizárólag azon személy jelölhető meg szerződő félnek, aki a pályázatban, mint ajánlattevő megjelölésre került. Amennyiben a pályázat nyertesével a szerződés megkötése a szerződéskötésre nyitva álló határidőn belül meghiúsul, azonos feltételek mellett a soron következő pályázóval szerződés köthető.

A vételár az ingatlan adásvételi szerződés hatálybalépését követő 5 munkanapon belül esedékes. Amennyiben a vételár kiegyenlítése banki kölcsön igénybevételével történik, úgy kérjük annak tényét az ajánlatban feltüntetni. Ez utóbbi esetben – a banki ügyintézésre tekintettel – a vételár 60 napon belül esedékes. Az adás-vételi szerződés megkötésével kapcsolatos költségek (ügyvéd, földhivatal stb.) a vevőt terhelik.

A pályázat elbírálásáról Csokonyavisonta község Önkormányzatának képviselő-testülete dönt a pályázat benyújtására nyitva álló határidőt követő első ülésén.

A pályázat lebonyolítására Magyarország helyi önkormányzatairól szóló 2011. évi CLXXXIX. törvényben, a nemzeti vagyonról szóló 2011. évi CXCVI. törvényben és az önkormányzat vagyonának hasznosításáról szóló 2/2022.(III.10.) önkormányzati rendeletben foglaltak az irányadók. Az adásvételi szerződés az államot – illetve a Somogy Megyei Önkormányzatot - megillető elővásárlási jogról való lemondást követően léphet hatályba.

A pályázattal kapcsolatban további felvilágosítást Csokonyavisonta Község Önkormányzatának Jegyzőjétől +36 70319 2094 telefonszámon, és a hivatal@csokonyavisonta.hu email címen lehet.